Coba jelasin April dari 2013 dalam bahasa melayu dong

4 April - Lebih 70 orang terbunuh dalam runtuhan bangunan di Thane, India.

8 April - Bekas Perdana Menteri British Margaret Thatcher (gambar) meninggal dunia pada umur 87 tahun.

9 April - Sekurang-kurangnya 13 orang terbunuh dalam tembakan rawak di kampung Velika Ivanča, Serbia.

14 April - Dalam pilihan raya selepas kematian Hugo Chávez, Nicolás Maduro (gambar) terpilih sebagai Presiden Venezuela.

16 April - Dua letupan berhampiran garisan penamat Maraton Boston membunuh sekurang-kurangnya 3 orang dan mencederakan lebih 140 yang lain.

16 April - Satu gempa bumi bermagnitud 7.8 melanda Sistan dan Baluchestan, yang terkuat di Iran buat 40 tahun.

18 April - Bekas Presiden Pakistan Pervez Musharraf ditahan berkaitan pemecatan hakim pada 2007.

20 April - Penamaan calon PRU-13 menyaksikan pertandingan di semua kerusi DUN dan Parlimen, serta banyak pertandingan tiga penjuru.

20 April - Giorgio Napolitano menjadi Presiden Itali pertama yang terpilih semula.

20 April - Gempa bumi bermagnitud 6.6 melanda berhampiran Ya'an, wilayah Sichuan, China, membunuh lebih 190 orang dan mencederakan ribuan lagi.

23 April - Horacio Cartes terpilih sebagai Presiden Paraguay, manakala partinya mendapat kemajmukan dalam Kongres.

23 April - Dalam bola sepak, Manchester United memenangi Liga Perdana Inggeris.

24 April - Lebih 500 orang maut dan 2,500 lagi cedera apabila sebuah bangunan runtuh dekat Dhaka, Bangladesh.

29 April - Teleskop angkasa inframerah jauh Herschel (gambar) mengakhiri misinya selepas kehabisan bahan pendingin.

30 April - Selepas bondanya Beatrix turun takhta, Willem-Alexander menjadi Raja Belanda.